Document ID: /roh_data/filtered/fineweb-2-filterrobots_roh.jsonl.gz/69487

La vischnanca da Sumvitg ed en spezial il vitg nativ da Martin Candinas han festivà il pli aut Svizzer. Da l’ina è arrivà il tren da Cuira ed alura han els fatg festa en chasa da scola a Rabius. Igl ha dà contribuziuns dal chor d’uffants, dals chors da Sumvitg, Rabius e Surrein, sco era da la societad da musica da Surrein-Rabius.
Era betg mancar dastgan ils pleds festivs dal president communal Patrick Schaniel e dal president da Rabius Anavon Diego Deplazes. La finala ha era Martin Candinas tegnì in pled festiv en sia patria. Pli tard è alura vegnì fatg festa cun il president dal Cussegl naziunal.